b'\n_START_ARTICLE_\nGeograf\n_START_PARAGRAPH_\nGeograf (ili zemljopisac; termin koji je u uporabi u hrvatskom jeziku skoro 130 godina) je znanstvenik \xc4\x8dije je podru\xc4\x8dje prou\xc4\x8davanja geografija, znanost o Zemljinoj prirodnoj okolini i ljudskom stani\xc5\xa1tu._NEWLINE_Iako su geografi povijesno poznati kao ljudi koji izra\xc4\x91uju zemljovide, izra\xc4\x91ivanje zemljovida zapravo spada u podru\xc4\x8dje kartografije, koja \xc4\x8dini podskup geografiji. Geograf je sposoban prou\xc4\x8davati ne samo fizi\xc4\x8dke detalje okoline nego i u\xc4\x8dinak okoline na \xc4\x8dovjeka i ekologiju, vrijeme i klimu, ekonomiju i kulturu._NEWLINE_Vje\xc5\xa1tine potrebne da se postane geografom temelje se na prirodnim znanostima, ali se nalaze i pod utjecajem dru\xc5\xa1tvenih znanosti. Suvremeni se geograf uglavnom fokusira na rje\xc5\xa1avanje ekolo\xc5\xa1kih i lokacijskih problema suvremenog dru\xc5\xa1tva._NEWLINE_Mnogi se suvremeni geografi prvenstveno bave kartografijom i geografskim informacijskim sustavima. Oni su \xc4\x8desto zaposleni u lokalnim, dr\xc5\xbeavnim i federalnim vladinim agencijama kao i u privatnom sektoru ekolo\xc5\xa1kih i in\xc5\xbeenjerskih tvrtki.'